I Norge er fyrverkeri tillatt solgt i tidsrommet 27.–31. desember, noen steder kun 29.–31. desember, hvis kommunen gir tillatelse til salg. Det kan likevel være forbudt å sende opp fyrverkeri. Utenfor bestemte forbudssoner (som er blitt stadig flere, f.eks innenfor bompengeringen i Bergen) er det tillatt å bruke fyrverkeri i åtte timer hvert år uten spesiell søknad, dvs fra kl. 18.00 nyttårsaften til kl. 02.00 nyttårsdagen. All annen oppskyting er forbudt eller krever spesiell tillatelse fra stedlig brannvesen og politi. Brudd på reglene kan straffes med bøter eller fengsel inntil tre måneder.